**VÁLLALKOZÁSI SZERZŐDÉS**

(tervezet)

amely létrejött egyrészről a **Budapest Főváros X. kerület Kőbányai Önkormányzat**(székhelye:1102 Budapest, Szent László tér 29. PIR-száma: 735737, adószáma: 15735739-2-42, bankszámlaszáma: OTP Bank Nyrt. 11784009-15510000, képviseli: Kovács Róbert polgármester megbízásából dr. Pap Sándor alpolgármester) mint megrendelő (a továbbiakban: **Megrendelő**),

másrészről a

másrészről a(székhelye:., cégjegyzékszáma:, adószáma:, bankszámlaszám, **képviselője:**) mint vállalkozó

(a továbbiakban: **Vállalkozó**), a továbbiakban együttesen **Felek** között az alábbi feltételekkel:

**ELŐZMÉNYEK**

A Megrendelő, mint ajánlatkérő a közbeszerzésekről szóló 2015. évi CXLIII. törvény (a továbbiakban: Kbt.) 115.§-a szerinti, nyílt közbeszerzési eljárást folytatott le **„A Kőbányai Polgármesteri Hivatal** **közlekedőfolyosóinak és lépcsőházainak felújítása”** tárgyban. Az eljárás eredményesen lezárult és az eljárás nyertese ajánlattevőként a Vállalkozólett.

1. **A szerződéstárgya**

## A Megrendelő megrendeli, a Vállalkozó pedig vállalja a Budapest Főváros X. kerület Kőbányai Polgármesteri Hivatal (1102 Budapest, Szent László tér 29.) **közlekedőfolyosóinak és lépcsőházainak felújítását a** kivitelezési tervdokumentáció alapján, a közbeszerzési eljárás iratanyagaiban rögzített és a Szerződésben foglalt feltételek szerint.

## A Vállalkozó előteljesítésre jogosult.

## A Vállalkozó a szerződés aláírásával kijelenti és szavatolja, hogy a szerződésben foglalt feladat elvégzésére képes és alkalmas, valamint tevékenységi körében a szerződés tárgyát képező feladat végrehajtásával kapcsolatos tevékenységek szerepelnek.

## A Vállalkozó kijelenti, hogy a munkaterületet ismeri, és azt a Megrendelő átadásra vonatkozó értesítését követően legkésőbb öt munkanapon belül a Megrendelőtől átveszi.

1. **A teljesítés ideje, határidők**

## A Vállalkozó az 1.1. pont szerinti munkát az 2. mellékletben rögzített ütemezés szerinti sorrendben köteles elvégezni. A Megbízó az I. ütem munkaterületét a szerződés megkötésétől számított öt munkanapon belül, a II. ütem munkaterületét 2018. július 7-én, a III. ütem munkaterületét 2018. július 23-án köteles átadni, a Vállalkozó pedig átvenni. A IV-VII. ütem munkaterületének átadására, illetve átvételére az egyes munkafázisok készültségi fokától függően az ütemezésben foglaltak szerinti sorrendben kerül sor.

## A Vállalkozó az 1.1. pont szerint feladatot az I. ütem munkaterületének átadásától számított százötven naptári napon belül köteles befejezni. Az egyes ütemek kivitelezési munkáit a következő határidők figyelembe vételével köteles elvégezni, illetve készre jelenteni:

## I. ütem: a munkaterület átadásától számított negyven naptári nap;

## II. ütem:2018. július 7. napjától 2018. július 22. napjáig;

## III-VII. ütem: 2018. július 23. napjától számított kilencven naptári nap.

## A Vállalkozó tudomásul veszi, hogy a Megbízó az egyes részhatáridők elmulasztása esetére is kötbérfizetési kötelezettséget köt ki.

## A Vállalkozó szerződés megkötésétől számított öt munkanapon belül köteles a Megrendelőnek benyújtani a kivitelezés lebonyolítására vonatkozó, a Megrendelővel egyeztetett és a Megrendelő által jóváhagyott, ütemtervet.

## Akadály felmerülése esetén a teljesítési határidő automatikusan meghosszabbodik az akadály elhárulásáig/megszűnéséig.

## A Felek megállapodnak abban, hogy a 2.4. pont szerinti körülmények akkor minősülnek a Kbt. 141. § (4) bekezdés a) pontja szerinti szerződésmódosításnak, amennyiben a Szerződés teljesítése harminc naptári napon belül folytathatóvá válik, illetve a fenti körülmények időtartama a Szerződés időtartama alatt összesen nem haladja meg a harminc naptári napot. Amennyiben a Szerződés teljesítése harminc naptári napon belül nem válik folytathatóvá, illetve a fenti körülmények miatt harminc napot meghaladóan szünetel, úgy bármelyik fél jogosult a szerződést azonnali hatállyal felmondani. A 2.4. pont szerinti szerződésmódosítási indokokat a műszaki ellenőrnek írásban jóvá kell hagynia.

## A Szerződés teljesítésének (sikeres műszaki átadás-átvétel) napjától beáll a Vállalkozó jótállási kötelezettsége, így a Szerződés jótállással kapcsolatos pontjai a teljesítést követően is érvényben maradnak a jótállási időszak végéig.

1. **A szerződés ellenértéke, fizetési feltételek**

## A Vállalkozót a szerződés tárgyát képező feladatok teljes és hibátlan teljesítése esetén …… Ft + áfa vállalkozási díj illeti meg.

## A szerződés ellenértéke – a tartalékkeret kivételével – a Vállalkozó valamennyi költségét, díját, készkiadását stb. tartalmazza. A Vállalkozó kijelenti, hogy a szerződés ellenértéke fix egységárakon alapuló átalányár. A Vállalkozó a szerződés ellenértékéért teljes körűen (ideértve az esetleg felmerülő többlet és a szerződés teljes körű megvalósításához szükséges munkákat is) vállalkozik a szerződésben meghatározott munka megvalósítására.

## A Vállalkozó kötelezettséget vállal a szolgáltatás teljességéért és hiánytalanságáért, beleértve azon tételeket is, amelyek nem szerepelnek az árajánlatkérésben, viszont a szakmai szokások és a technika jelenlegi állása szerint hozzátartoznak a kifogástalan, teljes körű kivitelezéshez és a Vállalkozót terhelő egyéb szerződéses kötelezettségek teljesítéséhez.

## A szerződés hatálya alatt a Vállalkozó az árait (sem a munkadíjat, sem az anyagárait) semmiféle jogcímen nem emelheti.

## A Vállalkozó a teljesítésigazolását követően jogosult számla kiállítására, figyelemmel a Kbt. 135. § (1) és (2) bekezdésére. A teljesítésigazolás kiadására a műszaki ellenőr jóváhagyása alapján kerül sor. A számlát a Megrendelő címén kell benyújtani, a hatályos jogszabályi rendelkezéseknek megfelelően, teljesítésigazolásban foglaltakkal egyező mértékben, alakilag és tartalmilag hibátlanul. A számlához a teljesítésigazolás egy eredeti példányát csatolni kell.

## A Vállalkozó által kiállított számlát a Megrendelő – a beérkezést követően – ellenőrzi. Amennyiben a Megrendelő a számlát alaki vagy tartalmi hiba miatt kifogásolja, a Vállalkozó az erről szóló írásbeli értesítést követően köteles új számlát kiállítani. A kifogástalan számla beérkezéséig a Megrendelő nem esik késedelembe.

## A Vállalkozó díját a Megrendelő a teljesítésigazolást követően alakilag és tartalmilag a jogszabályoknak mindenben megfelelően kiállított számla alapján, a számla kézhezvételét követő 30 napon belül átutalással egyenlíti ki a Vállalkozó számlájára. Amennyiben a számla tartalmi vagy formai okból javításra szorul, a fizetési határidő a megfelelően javított számla kézhezvételétől kezdődik.

## A Kbt. 135. § (3) bekezdése alapján a Megrendelő – amennyiben a Vállalkozó a teljesítéshez alvállalkozót vesz igénybe – a Ptk. 6:130. § (1)-(3) bekezdésétől eltérően az az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet 32/A.§-ában foglalt szabályok szerint fizeti ki a szerződésben foglalt ellenértéket, banki átutalással, a számla kézhezvételétől számított harminc napos fizetési határidővel.

## A Vállalkozó a Kbt. 136. § (1) bekezdése alapján vállalja, hogy

1. nem fizethet, illetve számolhat el a szerződés teljesítésével összefüggésben olyan költségeket, amelyek a 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak;
2. a Szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről a Megrendelőt haladéktalanul értesíti;

## a külföldi adóilletőségű Vállalkozó köteles a szerződéshez meghatalmazást csatolni, mely alapján az illetősége szerinti adóhatóságtól a magyar adóhatóság közvetlenül beszerezheti a Vállalkozóra vonatkozó adatokat az országok közötti jogsegély igénybevétele nélkül.

## A szerződés új közbeszerzési eljárás lefolytatása nélkül módosítható, illetve módosulhat a Kbt. 141.§-ában meghatározott esetekben. Ajánlatkérő a Kbt. 141.§ (4) bekezdés a) pontja szerinti szerződésmódosítási indoknak tekinti a következő eseteket:

1. vis maior,
2. a munkaterület – olyan okból, amelyért egyik fél sem felelős – munkavégzésre alkalmatlanná válása,
3. rendkívüli időjárási körülmények,
4. ha a kivitelezés megkezdése, illetve a folyamatos munkavégzés olyan akadályba ütközik, amelyért egyik fél sem felelős, és az akadály megszűnésekor a Szerződés teljesítése folytathatóvá válik.
5. **Előlegfizetés, fizetési ütemezés**

## A Megrendelő a Vállalkozó erre irányuló igénye esetén előleget fizet. Az előleg mértéke legfeljebb a szerződésben foglalt tartalékkeret nélkül számított teljes nettó ellenszolgáltatás 10%-ának megfelelő összeg lehet a Kbt. 135. § (8) bekezdése, valamint az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló (a továbbiakban: Épköz.) 322/2015. (X. 30.) Korm. rendelet 30. §-a rendelkezéseinek megfelelően.

## Az előleget a Megrendelő a Vállalkozó írásbeli kérésére legkésőbb az építési munkaterület átadását követő tizenöt napon belül köteles kifizetni. Az előleg kifizetésének feltétele, hogy a Vállalkozó a kivitelezés lebonyolítására vonatkozó, a Megrendelővel egyeztetett és a Megrendelő által jóváhagyott, ütemtervet a Megrendelőnek benyújtsa.

## Az előleggel történő elszámolásra a végszámla keretében kerül sor.

## A Vállalkozó – az előlegszámlán túl – a részteljesítéseknek megfelelően kiállított – két részszámlát és – a teljes kivitelezés befejezése után – egy végszámlát jogosult benyújtani a Megrendelőnek az alábbiak szerint:

## Az **1. részszámla** a tartalékkeret és az áfa nélkül számított vállalkozói díj 25 %-ának megfelelő szerződéses érték teljesítését követően nyújtható be, mértéke a ténylegesen teljesített – a műszaki ellenőr által igazolt – műszaki tartalom tartalékkeret és az áfa nélkül számított vállalkozói díja, de a részszámla értéke nem haladhatja meg a tartalékkeret és az áfa nélkül számított vállalkozói díj 25%-át.

## A **2. részszámla** a tartalékkeret és az áfa nélkül számított vállalkozói díj 65 %-ának megfelelő szerződéses érték teljesítését követően nyújtható be, mértéke a ténylegesen teljesített – műszaki ellenőr által igazolt –műszaki tartalom tartalékkeret és áfa nélkül számított vállalkozói díja, de a rész-számla értéke nem haladhatja meg a tartalékkeret és áfa nélkül számított vállalkozói díj 40%-át

## A **végszámla** a teljes kivitelezés befejezése, szerződésszerű hiba és hiánymentes, eredményes műszaki átadás-átvétel teljesítése után nyújtható be, mértéke a tartalékkeret és az áfa nélkül számított vállalkozói díj fennmaradó 35%-a, amellyel a teljes 100%-os vállalkozói díj kifizetésre kerül.

## A végszámla keretében kerül sor a pótmunkák elszámolására is.

1. **A részteljesítések igazolása**

## A részteljesítések értéke meghatározásának alapjául 2. melléklet szerinti árazott költségvetés szolgál.

## A Vállalkozó az adott műszaki tartalom vállalkozói díjának elérésekor írásban készre jelenti az ütemet, amelyet követően a műszaki ellenőr öt munkanapon belül leellenőrzi annak teljesülését és ütemenként, az árazott költségvetés alapján tételes kimutatást és összegzést készít, amelyből egyértelműen ki kell derülnie, hogy az adott ütemben mely tételek, milyen mértékben és értékben teljesültek.

## Az adott részteljesítésben kizárólag olyan költségvetési tétel anyagköltsége és munkadíja számolható el, amely teljes mértékben teljesült, vagy az adott tétel részbeni teljesítése esetén annak teljesült mennyisége (m, m2, m3, db stb.) egzakt módon meghatározható, vagy olyan – segédenergiával működő – berendezés anyagköltsége, amely bizonylattal (szállító levél, fuvarlevél, átadás-átvételi jegyzőkönyv) igazoltan leszállításra került, de beépítésére és/vagy üzembe helyezésére későbbi ütemben kerül sor.

## Az ütem teljesítése esetén a műszaki ellenőr aláírásával elismeri és igazolja a részteljesítés megtörténtét, egyúttal az ütemre vonatkozó teljesítésigazolás kiállítását javasolja a teljesítésigazolásra jogosult személynek.

1. **Tartalékkeret, pótmunka**

## A Megrendelő a nettó vállalkozói díj 5%-ának megfelelő mértékű tartalékkeretet biztosít.

## A Megrendelő pótmunkát azon munkák esetében jogosult elrendelni, amelyek elvégzésének szükségessége a szerződés megkötésekor nem volt előre látható, a kivitelezési tervdokumentációban nem szerepelnek, azonban elvégzésük műszakilag elengedhetetlenül szükséges, az a rendeltetésszerű és biztonságos használathoz elengedhetetlen;

## Pótmunkának csak a Megrendelő által a szerződés megkötése után írásban elrendelt munkák tekinthetők.

## Pótmunka szükségességéről a műszaki ellenőr javaslata alapján a Megrendelő dönt. A pótmunka szükségességére vonatkozó megrendelői döntés esetén, a Megrendelő szabályszerű ajánlatot köteles kérni a Vállalkozótól. A Vállalkozó az ajánlatkérés alapján ajánlattételre és ezzel kapcsolatos tételes költségvetés elkészítésére köteles, amelynek elfogadása esetén a Megrendelő pénzügyi kötelezettségvállalást tartalmazó eseti megrendeléseket ad ki.

## Amennyiben a Vállalkozó pótmunka elvégzését tartja szükségesnek, azt köteles az elektronikus építési naplóban (a továbbiakban: e-napló) jelezni.

## A pótmunkára vonatkozó árazott költségvetés(ek) elkészítésénél a szerződés megkötésére irányuló közbeszerzési eljárásban benyújtott árazott költségvetési tételek anyagköltség és munkadíj egységárai, mint maximált árak alkalmazhatók.

## Azon tételek esetében, amelyek nem szerepelnek a benyújtott árazott költségvetésben, a Vállalkozó a következő árképzést alkalmazhatja:

## az anyagköltség-egységár meghatározásának tekintetében az anyagok önköltsége, amelyre a norma szerinti káló, valamint szállítási- és anyagigazgatási díj számítható fel, amelynek mértéke 20 %.

## a munkadíj egységár-meghatározása az nyertes ajánlatában benyújtott rezsióradíjakkal.

## A Vállalkozó által a pótmunka vonatkozásában elkészített költségvetést a műszaki ellenőr előzetesen ellenőrzi, és az elvégzett ellenőrzés alapján tesz javaslatot a Megrendelőnek a pótmunkára vonatkozó költségvetés elfogadására vagy elutasítására.

## A pótmunkára vonatkozó költségvetés elfogadásáról a Megrendelő dönt.

## A pótmunkák elszámolására a teljesítés igazolás alapján a végszámla keretében kerül sor.

1. **A műszaki ellenőr**

## A műszaki ellenőr a Megrendelő megbízásából és képviseletében a Vállalkozó szerződésszerű teljesítésének ellenőrzésére és az e-naplóba bejegyzésre jogosult személy. A Megrendelő több műszaki ellenőrt is alkalmazhat.

## A Megrendelő képviseletében eljáró műszaki ellenőr neve az építési naplóban kerül rögzítésre.

## A műszaki ellenőr a tevékenységét a hatályos jogszabályok szerint végzi, feladatkörébe tartozik, hogy ellenőrizze a kivitelezési tevékenység szakszerűségét, valamint, hogy a Vállalkozó betartja-e a Szerződésben foglaltakat, a jogszabályokat, szabványokat, előírásokat, továbbá a műszaki dokumentációban, valamint a hatósági engedélyekben meghatározott előírásokat.

## A műszaki ellenőr ellenőrzése során tapasztaltakat, intézkedéseit, utasításait, válaszait az építési naplóban rögzíti. A műszaki ellenőr ellenőrzi a Vállalkozó által készre jelentett rész vagy végteljesítés tartalmát és ellenértékét, megállapítja azok helytállóságát és javaslatot tesz a teljesítésigazolás kiállítására.

## Amennyiben a teljesítési ütem több szakágat is magában foglal, úgy az adott teljesítési ütem dokumentumait és a teljesítésigazolás kiállítására vonatkozó javaslatát minden érintett szakág műszaki ellenőrének az aláírásával el kell látnia.

## A műszaki ellenőr bármely időpontban és bármely munkát, valamint a beépítésre kerülő anyagot ellenőrizhet. A Vállalkozó köteles az ellenőrzés során a műszaki ellenőrrel együttműködni.

## A Vállalkozó nem mentesül a Szerződés hiba- és hiánymentes teljesítése, valamint a jótállási és szavatossági kötelezettségek alól, ha a Megrendelő képviseletében eljáró műszaki ellenőr az ellenőrzést elmulasztotta, vagy nem megfelelően végezte.

## A Felek megállapodnak, hogy az egyes munkarészek eltakarására csak a műszaki ellenőr írásos engedélyével kerülhet sor. A Vállalkozó a Megrendelőt az eltakarás tervezett időpontja előtt három munkanappal köteles írásban értesíteni. A Vállalkozó vita esetén köteles az eltakart munkarészt feltárni. A feltárás és helyreállítás költségeit az a Fél viseli, akinek a vitatott munkával kapcsolatos álláspontja téves volt, kivéve, ha a Vállalkozó a Megrendelőt az eltakarásról nem vagy nem megfelelően értesítette, utóbbi esetben a költségeket a Vállalkozó viseli.

1. **A Vállalkozó kötelezettségei**

## A Szerződés megkötésére irányuló közbeszerzési eljárást lezáró döntés időpontját követően a Megrendelő az Országos Építésügyi Nyilvántartás (OÉNY) e-napló alkalmazási felületén keresztül kezdeményezi az e-naplókészenlétbe helyezését.

## A készenlétbe helyezett e-napló megnyitása a Vállalkozó által, a munkaterület átadás-átvétel időpontjának rögzítésével történik, amely időpont a kivitelezési tevékenység megkezdésének időpontja is. A Vállalkozó köteles az e-napló vezetésére.

## A Felek a munkaterület átadás-átvétel tényét külön jegyzőkönyvben is rögzítik.

## A munkaterület átadás-átvétel időpontjától a Vállalkozó felelős a munkaterület őrzéséért, valamint a kivitelezéssel érintett közlekedő útvonalakon kialakítandó forgalmi rend biztonságának kialakításáért és fenntartásáért. Vállalkozó köteles a munkaterület, illetve a munkaterülethez haladó közlekedő útvonalak munka- és egészségvédelmi szempontból megfelelő és tiszta állapotban történő biztosítására, az ahhoz szükséges táblák, anyagok, eszközök elhelyezésére, beépítésére, valamint az ezzel kapcsolatos intézkedések megtételére.

## A Vállalkozó köteles a szerződésben meghatározott munkák vonatkozó jogszabályokban, magyar szabványokban, műszaki előírásokban, a műszaki specifikációban előírt műszaki tartalomban és minőségben, a szerződésben meghatározott határidőig és mennyiségben történő elvégzésére. A Vállalkozó köteles biztosítani, hogy a Megrendelő a tevékenységét és a felhasználásra kerülő anyagot bármikor ellenőrizhesse.

## A Vállalkozó köteles a tevékenysége, munkavégzése megkezdéséhez, ellátásához és átadásához szükséges dokumentumok elkészítésére.

## A Vállalkozó köteles a feltárt, megállapított hibákat a megjelölt határidőben és megfelelő minőségben kijavítani, illetőleg jótállási, szavatossági kötelezettségeinek eleget tenni.

## A Vállalkozó köteles a hiba, hiányosság megszüntetését az értesítést követően haladéktalanul megkezdeni, illetve befejezni. A jótállási idő – a hibával, hiányossággal érintett részre – meghosszabbodik azzal az időtartammal, ami a hiba, hiányosság bejelentésétől annak kijavításáig eltelt. A csere esetén a kicserélt darab vonatkozásában a jótállási idő a kicserélés időpontjától újrakezdődik.

## Ha a Vállalkozó a műszakilag szükséges időn belül nem kezdi el vagy a műszakilag szükséges és indokolt határidőn belül nem szünteti meg a hibát, hiányosságot, a Megrendelő jogosult a hiba kijavítására, a hiányosság orvoslására intézkedni. Ilyen esetben a szükséges munkát a Megrendelő a Vállalkozónak küldött írásbeli értesítést követően, saját hatáskörben megrendelheti és az ezzel összefüggésben felmerült igazolt költségeit a Vállalkozóval szemben – a jótállási biztosíték terhére – érvényesítheti.

## A jótállás körébe tartozó munkálatok műszaki dokumentációját vezetni kell és utóiratként kell a Szerződés irataihoz csatolni. A jótállás keretében elvégzett munkák utáni kellékszavatossági és jótállási felelősség a munkák Megrendelő általi átvételével veszi kezdetét.

## A Vállalkozó köteles továbbá mindazon információk átadására, dokumentációk (bizonylatok, minősítések stb.) vezetésére, megőrzésére, megfelelő mennyiségben és formában történő átadására, amelyeknek elkészítését, átadását, megőrzését a Megrendelő igényli, és/vagy jogszabályok előírják.

## A Vállalkozó köteles megtenni a jogszabályokban előírt intézkedéseket a környezet védelmére a munkaterületen és azon kívül, valamint elkerülni a személyek, közvagyon vagy egyebek károsodását és sérülését, amely légszennyezés, zaj, vagy egyéb okból a Vállalkozó tevékenysége következtében keletkezik.

## A Vállalkozó köteles a munkaterületet folyamatosan tisztántartani és a tevékenysége során keletkező hulladékot szükség szerint, de legalább hetente saját költségén elszállítani.

## A Vállalkozó alvállalkozói közreműködést igénybe vehet.

## A Vállalkozónak a 322/2015. (X.30.) Korm. rendelet alapján legkésőbb a szerződéskötés időpontjára legalább 10.000.000 Ft/év, azaz tízmillió forint/év összegű szakmai felelősségbiztosítással kell rendelkeznie, amelynek biztosítási limit összege is legalább 3.000.000 Ft/káresemény, azaz hárommillió forint/káresemény. Vállalkozó a szerződés teljes időtartama alatt érvényes felelősségbiztosítással kell, hogy rendelkezzen.

## A biztosítási kötvény és az utolsó díjfizetés igazolás másolatát a Vállalkozó köteles a szerződés aláírásakor a Megrendelő részére átadni, amely a Szerződés 4. mellékletét képezi.

## A Vállalkozó köteles helyreállítani az épületen belül az általa, illetve az alvállalkozói által okozott károkat.

## A Vállalkozó a munkaterületen tartózkodó, erre általa feljogosított személy azonosításáról köteles gondoskodni. E kötelezettsége elmulasztásáért önálló, másra át nem hárítható felelősséget visel. A Vállalkozó elfogadja, hogy az azonosítással nem rendelkező dolgozókat a Megrendelő jogosult kitiltani az építési területről. A Vállalkozó köteles a gyártmányterveket előzetesen a Megrendelőnek és a tervezőnek bemutatni. A kivitelezés a Megrendelő és a tervező jóváhagyását követően kezdhető meg.

## Vállalkozó a Szerződés teljesítése során – a felelős műszaki vezető személyén túl – köteles a munkaterületen foglalkoztatottak létszámának irányításához megfelelő tapasztalattal és képzettséggel rendelkező építésvezető személyt biztosítani, aki a napi teljes munkaidőben a helyszínen tartózkodik.

## A Megrendelő jogosult az építésvezető személyének lecserélését kérni, mely kérésnek a Vállalkozó köteles eleget tenni.

## A Vállalkozó felelős az általa vagy alvállalkozói által harmadik személyeknek okozott kárért.

1. **Teljesítés**

## A Vállalkozó teljesítése akkor tekinthető szerződésszerűnek, ha a munkát az előírt határidőben megfelelő mennyiségben és minőségben elvégezte.

## A teljesítés igazolására Szász József osztályvezető jogosult.

## A műszaki átadás-átvételi eljárás időpontját a Vállalkozó készre jelentése alapján a Megrendelő műszaki ellenőre a Megrendelővel lefolytatott egyeztetés alapján tűzi ki.

## Határidőben teljesít a Vállalkozó, ha a műszaki átadás-átvételi eljárás Szerződésben előírt befejezési határidőn belül, vagy a határnapon megkezdődik, és annak alapján a munkát a Megrendelő hiba és hiánymentesen átveszi.

## Hibás teljesítés esetén a Vállalkozó a Megrendelő felszólítására köteles a hiba kijavítását haladéktalanul megkezdeni, és a műszaki ellenőr által megjelölt határidőn belül teljes körűen befejezni.

## Amennyiben a Vállalkozó a hiba javítását megtagadja, nem kezdi meg, a hiba javítását nem megfelelő minőségben, mennyiségben végzi, vagy határidőben nem fejezi be, a Megrendelő jogosult a Vállalkozó terhére a hibát más Vállalkozó igénybevételével kijavíttatni.

## A Kbt. 135. § (2) bekezdése szerint, ha a Vállalkozó írásbeli értesítésére (készre jelentés) a Megrendelő a Szerződésben az átadás-átvételi eljárás megkezdésére meghatározott határidőt követő tizenöt napon belül nem kezdi meg az átadás-átvételi eljárást, vagy megkezdi, de a Szerződésben – a Polgári Törvénykönyvről szóló 2013. évi V. törvény (a továbbiakban: Ptk.) 6:247. § (2) bekezdésére figyelemmel – meghatározott határidőben nem fejezi be, a Vállalkozó kérésére a teljesítésigazolást köteles kiadni.

1. **A szerződés hatálybalépése, megszűnése**

## A szerződés mindkét fél általi aláírást követően a későbbi aláírás időpontjában jön létre érvényesen és lép hatályba.

## A szerződés megszűnik:

1. a Felek közös megegyezése esetén írásbeli közös nyilatkozatukkal, az abban megjelölt napon és feltételekkel;
2. a határozott idő lejártával, kivéve, ha a szerződés eltérően rendelkezik, illetve a szerződés szerinti munka elvégzésével;
3. bármelyik fél azonnali hatályú felmondásával, a másik fél súlyos szerződésszegése esetén.

## A szerződés megszűnése esetén a Felek egymással elszámolnak.

## A Megrendelő a Kbt. 143. § (1) bekezdése szerinti esetekben a Szerződést azonnali hatállyal felmondhatja vagy – a Ptk.-ban foglaltak szerint – a Szerződéstől elállhat.

## A Megrendelő a Kbt. 143. § (2) bekezdése szerint köteles a Szerződést azonnali hatállyal felmondani, vagy – a Ptk.-ban foglaltak szerint – attól elállni, ha a Szerződés megkötését követően jut tudomására, hogy a Vállalkozóként szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

## A Megrendelő a Kbt. 143. § (3) bekezdése alapján jogosult és egyben köteles a szerződést felmondani, ha

## a Vállalkozóban közvetetten vagy közvetlenül 25%-ot meghaladó tulajdoni részesedést szerez olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

## a Vállalkozó közvetetten vagy közvetlenül 25%-ot meghaladó tulajdoni részesedést szerez olyan jogi személy vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

1. **A szerződés biztosítékai**

## A Felek a szerződésben rögzített határidő elmulasztása esetére késedelmi kötbért kötnek ki.

## A Felek a késedelmi mértéke minden késedelemmel érintett naptári nap után az áfa és tartalékkeret nélkül számított nettó vállalkozói díj 1 %-a. A kötbér maximuma huszonnégy naptári napnak megfelelő összeg. A késedelmi kötbér maximumának elérésekor a Megrendelő jogosult a Szerződéstől elállni, vagy – amennyiben a teljesítés már megkezdődött – azt azonnali hatállyal felmondani. Hibás teljesítés esetén a Megrendelő a hiba kijavításáig minden naptári napra a késedelmi kötbért érvényesíti a Vállalkozóval szemben.

## A kötbér hibás teljesítés esetén a hiba kijavításakor vagy a kötbér maximum összegének elérésekor esedékessé válik.

## A Vállalkozó az olyan okból történő meghiúsulás vagy nemteljesítés esetére, amelyért felelős, a tartalékkeret és áfa nélkül számított teljes nettó vállalkozói díj 25%-ának megfelelő mértékű meghiúsulási kötbért köteles fizetni.

## A Megrendelő a kötbér összegéről számlát állít ki. A vállalkozási díj kifizetésének a feltétele a kötbér összegének a Vállalkozó részéről történő megfizetése. A Megrendelő jogosult a kötbért meghaladó kárának az érvényesítésére is.

* 1. A Vállalkozó köteles a Kbt. 134. § (2) bekezdésének megfelelően a teljesítés olyan okból történő elmaradása esetére, amelyért felelős, a tartalékkeret nélkül számított nettó vállalkozási díj 3 %-ának megfelelő biztosítékot adni. A biztosítéknak a szerződés hatályba lépése időpontjában rendelkezésre kell állnia. A teljesítési biztosítékot a Vállakozó a sikeres műszaki átadás-átvétel időpontjáig köteles nyújtani. A biztosíték a Vállalkozó választása szerint a Kbt. 134.§ (6) bekezdés a) pontjában meghatározott módokon teljesíthető, Megrendelőnek történő teljesítés választása esetén a Megrendelő számlaszámára (11784009-15510000) átutalható

## A Vállalkozó az általa kivitelezett munkarészekre a vonatkozó hatályos jogszabályokban és egyéb szabályozásokban előírt teljes körű jótállási és szavatossági feltételeket, kötelezettségeket vállalja.

## A Vállalkozó – a jótállási kötelezettsége teljesítésének biztosítására, a jótállási időszakban felmerülő esetleges hibák elhárításának fedezetére, a teljes jótállási időszakra – jótállási biztosítékot köteles nyújtani a Kbt. 134. § (3)-(4) bekezdése, a (6) bekezdés a) pontja, valamint a (8) bekezdése szerint.

## A Vállalkozó köteles az általa elvégzett munkáért ….. hónap teljes körű jótállást vállalni, az ajánlatában foglaltak szerint. A beépített termékekért a Vállalkozó az adott gyártó meghatározott feltételei szerint vállal jótállást. A jótállási kötelezettség kezdő időpontja a kivitelezési munka sikeres és eredményes műszaki átadás-átvételének időpontja.

## A Vállalkozó ezen felül biztosítja a Megrendelő a Ptk. 6:171. § és Ptk. 6:173. §- ban foglalt jogait a szavatossági igényének érvényesítésére.

## A jótállási biztosítékot a jótállási kötelezettség kezdő időpontjában kell a Megrendelő részére rendelkezésre bocsátani.

## A jótállási biztosíték rendelkezésre bocsátása a végszámla benyújtásának feltétele, amellyel kapcsolatban a Vállalkozó tudomásul veszi, hogy a Megrendelő mindaddig nem esik fizetési késedelembe, amíg a jótállási biztosítékot a Megrendelő rendelkezésre nem bocsátja.

## A jótállási biztosíték mértéke a vállalkozói díj tartalékkeret és áfa nélküli összegének 2 %-a, amelyet a Vállalkozó a Kbt. 134. § (6) bekezdés a) pontjában meghatározott módok közül történő választása szerint köteles a Megrendelőnek nyújtani. A biztosíték célja annak garantálása, hogy a Vállalkozó jótállási és szavatossági kötelezettségeit szerződésszerűen teljesíti, a hibás teljesítéssel kapcsolatos igényeket kielégíti. A Megrendelő jogosult ezen biztosíték igénybevételére, amennyiben a Vállalkozó valamely jótállási, szavatossági, hibajavítási kötelezettségének a teljesítését a saját érdekkörében felmerült ok miatt meg sem kezdi, vagy megkezdi, de nem fejezi be.

## A jótállási biztosíték akkor megfelelő, ha az a Szerződésben rögzített teljes jótállási időszakra, annak lejártáig szól, továbbá feltétel nélküli fizetési kötelezettséget tartalmaz, amely minden további feltétel igénylése nélkül érvényesíthető.

## A Megrendelő a biztosíték terhére jogosult a Vállalkozóval szemben a szavatossági és jótállási igényeiből eredő követelését érvényesíteni.

## Az érvényesített jótállási biztosíték felhasználásáról a Megrendelő számadási kötelezettséggel tartozik.

## A Megrendelő a jótállás idő lejártától számított harminc napon belül köteles a jótállási biztosíték nem érvényesített összegével a Vállalkozó felé elszámolni és – a biztosíték formájától függően – a biztosíték megszüntetése, feloldása vagy Vállalkozó részére történő visszaadása érdekében intézkedni.

1. **Egyéb rendelkezések**

## A Felek rögzítik, hogy az ellenőrzési körükön kívül eső szerződésszegéssel okozott károk tekintetében a Ptk. 6:142. § rendelkezései az irányadók.

## A Felek kijelentik, hogy a szerződés megfelelő teljesítése érdekében megtesznek minden elvárható intézkedést, amely a jogok jóhiszemű gyakorlásán alapszik, illetőleg tartózkodnak minden olyan magatartástól, vagy tevékenységtől, amely a szerződés teljesítését gátolná, vagy veszélyeztetné.

## A Felek kötelesek egymást haladéktalanul tájékoztatni minden olyan körülményről, ami a teljesítést vagy a szerződésben szabályozott jogaikat és kötelezettségeiket érinti vagy érintheti.

## A szerződés kizárólag papír alapon a Felek aláírásával módosítható. Kizárólag írásban kerülhet sor a számla visszaküldésére és a szerződés 10. pontjában foglaltak alkalmazására.

## A Felek képviselői:

A Megrendelő nevében:

Név: Csontó Judit építészmérnök

nyilvántartási száma: ME-01-8551

Telefonszám: 06 70 199 6794

e-mail: [CsontoJudit@kobanya.hu](mailto:CsontoJudit@kobanya.hu)

Név: Szász József osztályvezető

Telefonszám: 06 30 2917947

e-mail: [SzaszJozsef@kobanya.hu](mailto:SzaszJozsef@kobanya.hu)

A Vállalkozó nevében

1. A Vállalkozó nyilatkozattételre jogosult képviselője:

Név**:**

Telefonszám:

E-mail:

2. Az egyes szakterületek képviselői:

Név: felelős műszaki vezető

Szakterülete: MV-É - Általános építmények építési-szerelési munkái

Kamarai száma:

Telefonszám:

E-mail:

Név: felelős műszaki vezető

Szakterülete: MV-ÉV –építményvillamossági szakterület

Kamarai száma:

Telefonszám:

E-mail:

Név: építésvezető

Telefonszám:

E-mail:

## A Szerződés annak mindkét fél általi aláírása napján lép hatályba.

## A Felek a szerződés teljesítése körében elsősorban elektronikus úton (e-mailen) tartanak kapcsolatot. A kapott e-mailt a címzett köteles haladéktalanul elektronikus úton visszaigazolni a küldő számára. Az e-mail akkor minősül kézbesítettnek, amikor az e-mail olvasásáról a küldő fél a visszaigazolást elektronikusan megkapja.

## A Megrendelő tájékoztatja a Vállalkozót, hogy a kivitelezéssel érintett épület a Szent László téri épületegyütteshez tartozik, így Budapest főváros helyi védettségű építészeti örökségének a része, továbbá, hogy a kivitelezés időtartama alatt az épületben a hivatali feladatellátás a 2018. július 7-étől 22-éig tartó időszak kivételével folyamatos.

## A szerződésben nem szabályozott kérdésekben a szerződés megkötésére irányuló közbeszerzési eljárás megindításakor hatályos Kbt., a Ptk. és a vonatkozó jogszabályok rendelkezései az irányadók.

## A Felek tudomásul veszik, hogy a Kbt. és az államháztartásról szóló 2011. évi CXCV. törvény szerinti ellenőrző szervezetek feladat- és hatáskörüknek megfelelően a közbeszerzési eljárásokat és az azok alapján megkötött szerződések teljesítését rendszeresen ellenőrizhetik, és hogy részükre a jogszabály szerinti információ megadása üzleti titokra való hivatkozással nem tagadható meg.

## A szerződés elválaszthatatlan részét képezi a kivitelezési tervdokumentáció (1. melléklet), az ütemezés (2. melléklet) a nyertes ajánlatban szereplő árazott költségvetés (3. melléklet), felelősségbiztosítási kötvény és utolsó díjfizetésre vonatkozó igazolás másolata (4. melléklet), a Vállalkozó átláthatósági nyilatkozata (5. melléklet), valamint a közbeszerzési eljárás teljes iratanyaga fizikai csatolás nélkül (5. melléklet).

## A szerződés kilenc számozott oldalból áll, és hat egymással megegyező eredeti példányban készült, melyből öt példány a Megrendelőt, egy példány a Vállalkozót illeti meg.

A Felek a szerződést – elolvasás és értelmezés után – mint ügyleti akaratukkal mindenben megegyezőt, jóváhagyólag írták alá.

|  |  |
| --- | --- |
| Budapest, 2018. | Budapest, 2018. |

|  |  |
| --- | --- |
| **….......................................**  **Megrendelő**  **Budapest Főváros X. kerület Kőbányai Önkormányzat**  **Kovács Róbert polgármester**  **megbízásából dr. Pap Sándor alpolgármester** | **….......................................**  **Vállalkozó** |

Pénzügyi ellenjegyzés:

…..................................

Végh Erzsébet

osztályvezető

Szakmai és jogi ellenjegyző:

|  |  |
| --- | --- |
| Szász József  osztályvezető | Dr. Szüts Korinna  főosztályvezető |